আব্দুর রহমান। এলাকার বিশিষ্ট ব্যাক্তিদের মধ্যে একজন, যিনি এলাকার শালিস সভায় বিচার আচার করে থাকেন। স্থানীয় লোকজন এই দরনের লোকদের সম্মান করে সর্দার বলে ডাকে। এই সর্দার জানান, যখন যে সরকার ক্ষমতায় আসে তখন সেই দলের চেয়ারম্যান প্রার্থীরা এসে বিভিন্ন আশ্বাস দেয়। কিন্তু ভোট শেষ হয়ে যাওয়ার পর তাদের আর কোন দেখা পাওয়া যায়না। এখানকার জনপ্রতিনিধিরা শহরে গিয়ে বসবাস করেন। বর্ষাকালে পানির ঢেউ যেন আমাদের ভিটেবাড়ি আর ভেঙ্গে নিয়ে যেতে না পারে এজন্য ইট-সিমেন্টের তৈরি ব্লক বা এই জাতীয় কিছু দিয়ে ভাঙ্গন ঠেকানোর জন্য দাবি করে আসছি যুগ যুগ ধরে, কিন্তু তাতে কোন ফল হয়না। এজন্য এলাকাবাসী নিজ উদ্যোগে ঢেউ যেন সরাসরি মাটিতে আঘাত করতে না পারে সেজন্য পানিতে বেশি করে কচুরিপনা দিয়ে রেখেছে।